
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea situațiilor financiare ale societății aferente anului 2022
Având în vedere: 
Adresa Societății de Transport Public Timișoara S.A. (S.T.P.T.) înregistrată la Primăria Municipiului Timișoara – Direcția Economică cu nr.  MTM 2023-006.545 în data de 19.05.2023;
Referatul de aprobare a proiectului de hotărâre, cu  nr. ______/22.05.2023, al Primarului Municipiului Timişoara, domnul Dominic Fritz;
Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea situațiilor financiare ale societății aferente anului 2022;
Având în vedere Decizia Consiliului de Administrație a S.T.P.T. nr. 47 și 48 din data de 19.05.2023;
Având în vedere Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
Facem următoarele precizări:
Potrivit adresei MTM 2023-006.545 în data de 19.05.2023 înregistrată la Primăria Municipiului Timișoara – Direcția Economică, Societatea de Transport Public Timișoara S.A., solicita convocarea Adunării Generale a Acționarilor a Societății de Transport Public Timisoara S.A. și mandatarea reprezentanților Acționarului Unic - Consiliul Local al Municipiului Timisoara – în Adunarea Generala a Acționarilor S.T.P.T. S.A, desemnați prin Hotararea Consiliului Local al Municipiului Timisoara nr. 444/23.11.2021, în vederea aprobării următoarelor documente:
a) Situațiile financiare anuale: Bilanțul contabil la 31.12.2022, Contul de profit și pierdere, Date informative, Situația activelor imobilizate, Situația fluxurilor de trezorerie, Situația modificărilor capitalului propriu și Notele explicative la situațiile financiare anuale, întocmite pentru exercițiul financiar al anului 2022;
b) Raportul administratorilor privind exercițiul financiar 2022, și Declarația nefinanciară pe anul 2022;
c) Raportul asupra sistemului de control intern managerial;
d) Raportul auditorului independent privind situațiile financiare la 31 decembrie 2022;
e) Raportul anual privind politica și criteriile de remunerare a administratorilor și a directorului general pe anul 2022.
Conform Raportului Administratorilor privind exercițiul financiar 2022, pierderea netă a exercițiului financiar pe anul 2022 a fost în valoare de 10.537.481lei.
Luând în considerare prevederile art. 3 pct. 2. lit. a) din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, autoritatea publică tutelară are competența de a numi reprezentanții unității administrativ-teritoriale în adunarea generală a acționarilor sau asociaților și să aprobe mandatul acestora;
În conformitate cu prevederile art. 121 din Legea nr. 31/1990 privind societățile, republicată, cu modificările și completările ulterioare, acţionarii reprezentând întreg capitalul social vor putea, dacă nici unul dintre ei nu se opune, să ţină o adunare generală şi să ia orice hotărâre de competenţa adunării, fără respectarea formalităţilor cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, cu modificările și completările ulterioare, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru aprobarea situațiilor financiare ale societății aferente anului 2022, îndeplinește condițiile pentru a fi supus dezbaterii și aprobării plenului consiliului local. 
    
Director Economic,
       Steliana Stanciu
   Consilier BGCMSISP,
                    Sașa-Sorin Lovin

